《公莫舞》
明代·唐皋

公莫舞，公莫舞，剑光飞，观如堵。亚父诚有见，沛公不击吾属虏。

岂知帝王自有真，谁能阴谋肆轻侮。君不见三章易秦法，何如一炬成焦土！

尔谋非不精，尔党自相拒。壮士拥盾入，怒发冲青天。

立饮尽卮酒，生啖尽彘肩。须臾间行去霸上，鸿门玉斗徒纷然。

作者简介：唐皋，乐昌人。明嘉靖间任儋州吏目。事见清道光《广东通志》卷四一。